CELEX: 32005D0362
Language: lt
Date: 1114992000000
Title: 2005/362/EB: 2005 m. gegužės 2 d. Komisijos sprendimas, patvirtinantis afrikinio kiaulių maro išnaikinimo laukinių kiaulių populiacijoje Sardinijoje, Italijoje, planą (pranešta dokumentu Nr. C(2005) 1255)Tekstas svarbus EEE

5.5.2005   
            
            
               LT
            
            
               Europos Sąjungos oficialusis leidinys
            
            
               L 118/37
            
         
      KOMISIJOS SPRENDIMAS
   
   2005 m. gegužės 2 d.
   patvirtinantis afrikinio kiaulių maro išnaikinimo laukinių kiaulių populiacijoje Sardinijoje, Italijoje, planą
   (pranešta dokumentu Nr. C(2005) 1255)
   (autentiškas tik tekstas italų kalba)
   (Tekstas svarbus EEE)
   (2005/362/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias priemones dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (1), ypač į jos 16 straipsnio 1 dalį,
   kadangi:
   
               (1)
            
            
               Nuoro provincijoje, Sardinijoje, Italijoje, laukinių kiaulių populiacijoje pasitaiko afrikinio kiaulių maro atvejų.
            
         
               (2)
            
            
               2004 m. liga pavojingai paūmėjo Sardinijoje. Atsižvelgdama į ligos paūmėjimą, Italija peržiūrėjo priemones, kurių iki šiol buvo imtasi kovojant su liga pagal Direktyvą 2002/60/EB.
            
         
               (3)
            
            
               Kilus šiam paūmėjimui, Komisija peržiūrėjo Bendrijos lygiu priimtas priemones afrikinio kiaulių maro Sardinijoje atžvilgiu ir priėmė 2005 m. gegužės 2 d. Komisijos sprendimą 2005/363/EB (2).
            
         
               (4)
            
            
               Pagal Direktyvą 2002/60/EB Italija pateikė tvirtinti afrikinio kiaulių maro išnaikinimo laukinių kiaulių populiacijoje Sardinijos regione planą, kuriame taip pat numatytos priemonės, užkertančios kelią ligos plitimui tarp naminių kiaulių.
            
         
               (5)
            
            
               Pateiktame plane nurodytos Sardinijos zonos, kuriose afrikinis kiaulių maras kelia skirtingo lygio pavojų ir kuriose reikia įvesti skirtingas ligos stebėjimo ir kontrolės priemones.
            
         
               (6)
            
            
               Buvo apsvarstytas Italijos pateiktas afrikinio kiaulių maro išnaikinimo laukinių kiaulių populiacijoje planas ir nustatyta, kad jis atitinka Direktyvos 2002/60/EB nuostatas.
            
         
               (7)
            
            
               Skaidrumo tikslais reikėtų šiame sprendime nustatyti geografines teritorijas, kuriose turi būti įgyvendinamas ligos išnaikinimo planas.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Italijos pateiktas klasikinio kiaulių maro išnaikinimo planas priede nurodytoje teritorijoje laukinių kiaulių populiacijoje yra patvirtinamas.
   2 straipsnis
   Italija nedelsdama imasi šiam sprendimui įvykdyti reikalingų priemonių ir jas paskelbia. Apie tai ji nedelsdama praneša Komisijai.
   3 straipsnis
   Šis sprendimas skirtas Italijos Respublikai.
   
      Priimta Briuselyje, 2005 m. gegužės 2 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 192, 2002 7 20, p. 27. Direktyva su pakeitimais, padarytais 2003 m. Stojimo aktu.
   
      (2)  Žr. šio Oficialiojo leidinio p. 38.
   
      PRIEDAS
      Teritorijos, kuriose bus įgyvendinamas ligos išnaikinimo planas Sardinijos regione, Italijoje
      A.   Užkrėsta zona
      Zonos, vadinamos Montarbu, teritorija, esanti Nuoro provincijoje, Arzana, Gairo, Osini, Seui ir Ussassai savivaldybių teritorijoje.
      B.   Didelės rizikos zona
      
                  a)
               
               
                  Visa Nouro provincijos teritorija, išskyrus A skyriuje nurodytą teritoriją.
               
            
                  b)
               
               
                  Sassari provincijoje esanti savivaldybių Ala dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo, Nule, Pattada, Siligo, Thiesi ir Torralba teritorija.
               
            C.   Stebėjimo zona
      Sardinijos regiono teritorija, išskyrus A ir B skyriuose nurodytas teritorijas.